L 285/46 Jurnalul Oficial al Uniunii Europene 1.11.2011 DECIZIA DE PUNERE ÎN APLICARE A COMISIEI din 27 octombrie 2011 de modificare a Deciziei 98/536/CE de stabilire a listei laboratoarelor naționale de referință pentru detectarea reziduurilor [notificată cu numărul C(2011) 7610] (Text cu relevanță pentru SEE) (2011/717|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii şi produsele obținute de la acestea și de abrogare a Directivelor 85|358|CEE și 86|469/CEE și a Deciziilor 89/187/CEE și 91/664/CEE (!), în special articolul 14 alineatul (1) al treilea paragraf, întrucât: (1) Directiva 96/23/CE stabileşte măsuri de monitorizare a substanțelor şi grupelor de reziduuri prevăzute în anexa I la directiva menționată anterior. Aceasta prevede că fiecare stat membru trebuie să numească cel puțin un laborator național de referință, care este responsabil cu anumite atribuții prevăzute în directiva respectivă. Directiva 96/23/CE prevede, de asemenea, că o listă a laboratoarelor astfel desemnate trebuie să fie întocmită de către Comisie. (2)  Lista laboratoarelor nmaționale de referință pentru detectarea reziduurilor este stabilită în prezent în anexa la Decizia 98/536/CE (2). (3)  Anumite state membre au desemnat laboratoare naționale de referință suplimentare sau au înlocuit labo- ratoarele desemnate cu alte laboratoare. În plus, coordo- natele de contact și grupele de reziduuri monitorizate de () JO L 125, 23.5.1996, p. 10. () JO L 251, 11.9.1998, p. 39. anumite laboratoare menționate în prezent pe lista din anexa la Decizia 98/536/CE s-au schimbat. Din motive de claritate și de coerență a legislației Uniunii, este necesar, prin urmare, să se actualizeze lista laboratoarelor naționale de referință stabilită în anexa la decizia respectivă. (4)  Prin urmare, Decizia 98/536/CE ar trebui modificată în consecință. (5) Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DECIZIE: Articolul 1 Anexa la Decizia 98/536/CE se înlocuieşte cu textul din anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 27 octombrie 2011. Pentru Comisie John DALLI Membru al Comisiei